[ca] Avui dia les dejeccions ramaderes i en especial els purins de porc, presenten una problemàtica mediambiental de gran importància. A Catalunya hi ha aproximadament uns 7,9 milions de porcs, que cada any generen unes 9,4 milions de tones de purins (INE, 2020). Aquest residu no només planteja problemes pel sòl i l'aigua, sinó que els gasos emesos a l'atmosfera contribueixen a la problemàtica de l'efecte hivernacle. Actualment existeixen tecnologies de tractament per reduir els efectes negatius que ocasionen aquest tipus de residus, els quals alhora contenen un gran potencial per ser utilitzats com a font d'energia. Entre aquests mètodes, la digestió anaeròbia (DA) n'és un dels més utilitzats. La DA permet la recuperació d'una gran quantitat d'energia continguda en la matèria orgànica en forma de biogàs, gas ric en metà i diòxid de carboni a la vegada que s'obté un producte digerit molt més estable i amb un alt valor com a fertilitzant. En aquest treball s'estudia l'efecte de l'addició de nanopartícules de ferro zerovalent (nZVI) en digestors anaerobis a escala de laboratori per al tractament de purins de porc, amb l'objectiu d'augmentar la producció i la qualitat del biogàs en condicions de temperatura psicròfiles (temperatura ambient). S'han realitzat experiments en dos tipus de configuracions: de forma discontínua per determinar la dosi de nanopartícules (NP's) òptima i posteriorment en continu en un reactor de mescla completa (continuous stirred tank reactor, CSRT) ambdós en condicions psicròfiles. El seguiment s'ha dut a terme monitoritzat tant la producció de biogàs com la seva composició en metà i diòxid de carboni, així com les característiques de l'efluent final. Els resultats dels assajos en discontinu han mostrat que la dosi òptima de NP's, entre les assajades, que permet assolir la major producció de biogàs és de 84 mg NP/g SV, en comparació als altres tractaments de 42 i 168 mg NP/g SV. En la dosi més elevada hi ha inhibició de l'activitat microbiana. Els resultats en continu han mostrat un augment del 10% en la concentració de metà respecte al reactor control. D'altra banda també s'ha observat una disminució en la producció volumètrica total de biogàs deguda a diversos factors com la temperatura, la concentració d'amoni al reactor i els canvis en la població microbiològica causat per la presència de les nanopartícules. Amb els resultats obtinguts es pot concloure que l'addició de nanopartícules de ferro en la digestió anaeròbia és una estratègia interessant per la millora la qualitat del biogàs in situ.

[en] Nowadays, livestock manure, especially pig slurry, presents a significant environmental problem. In Catalonia, there are approximately 7.9 million pigs that generate around 9.4 million tons of slurries each year (INE, 2020). This waste not only poses problems for soil and water, but the gases emitted into the atmosphere also contribute to the greenhouse effect. Currently, there are treatment technologies available to reduce the negative effects caused by this type of waste, which holds great potential to be used as an energy source. Among these methods, anaerobic digestion (AD) is one of the most widely used. AD allows the recovery of a large amount of energy contained in organic matter in the form of methane and carbon dioxide-rich biogas, while also obtaining a much more stable digested product. This study examines the effect of adding zerovalent iron nanoparticles (nZVI) to laboratory-scale anaerobic digesters for pig slurry treatment, aiming to increase the production and quality of biogas under psychrophilic conditions (ambient temperature). Experiments have been conducted in two types of configurations: discontinuous, to determine the optimal dosage of nanoparticles (NPs), and afterwards in a continuous system, using a complete mixed tank reactor (continuous stirred tank reactor, CSRT), both under psychrophilic conditions. Monitoring has been carried out, tracking both the biogas and methane production, as well as the characteristics of the final effluent. Discontinuous assay results show that the optimal dosage of NPs to achieve the highest biogas production is 84 mg NP/g VS, compared to the other treatments of 42 and 168 mg NP/g VS. Using the higher dosage, there is inhibition of microbial activity. Continuous results have shown a 10% increase in methane concentration compared to the control reactor. However, a decrease in the total volumetric biogas production has also been observed due to various factors such as temperature, ammonia concentration in the reactor, and changes in the microbial population caused by the presence of the nanoparticles. Based on the obtained results, it can be concluded that the addition of iron particles in anaerobic digestion is an interesting strategy for on-site improvement of biogas production.